**Ministru kabineta rīkojuma projekta**

**"Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Administratīvajā padomē, Padomnieku ekspertu grupā un Arbitru ekspertu grupā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | | Pamatojums | 1965. gada 18. marta Konvencijas par ieguldījumu strīdu izšķiršanu starp valstīm un citu valstu pilsoņiem 13. pants paredz, ka katra Līgumslēdzēja valsts var nominēt savus pārstāvjus Ieguldījumu strīdu izšķiršanas starptautiskā centra Padomnieku ekspertu grupā un Arbitru ekspertu grupā.  1997. gada 19. jūnija likuma "Par Konvenciju par ieguldījumu strīdu izšķiršanu starp valstīm un citu valstu pilsoņiem" (turpmāk – Likums) 3. pants paredz, ka Konvencijas 13.pantā minētos pārstāvjus Padomnieku ekspertu grupā un Arbitru ekspertu grupā ieceļ Ministru kabinets pēc tieslietu ministra ieteikuma. |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieguldījumu strīdu izšķiršanas starptautiskais centrs (angļu val. – *International Centre for settlement of Investment Disputes)*, (turpmāk – ICSID) ir autonoma, Pasaules Bankas grupā ietilpstoša starptautiska institūcija, kas veicina starptautisko ieguldījumu strīdu risināšanu, piedāvājot arbitrāžas un samierināšanas starpnieka pakalpojumus. ICSID ir izveidots, pamatojoties uz 1965. gada 18. marta Konvenciju par ieguldījumu strīdu izšķiršanu starp valstīm un citu valstu pilsoņiem (turpmāk – Konvencija).  Konvencijas 3. pantā ir noteikts, ka ICSID ietvaros darbojas Administratīvā padome un Sekretariāts, kā arī Padomnieku ekspertu grupa (angļu val. – *Panel of Conciliators*) un Arbitru ekspertu grupa (angļu val. – *Panel of Arbitrators*).  Atbilstoši Konvencijas 12.-16.pantam, Padomnieku ekspertu grupa un Arbitru ekspertu grupa katra sastāv no kvalificētām personām, kas ieceltas attiecīgā kārtībā, un kuras vēlas pildīt tām paredzētos pienākumus. Katra Līgumslēdzēja valsts var nozīmēt katrai no minētajām ekspertu grupām četras personas, turklāt viena un tā pati persona var būt par pārstāvi gan ICSID Padomnieku ekspertu grupā, gan ICSID Arbitru ekspertu grupā. Pārstāvjus ieceļ uz sešiem gadiem ar iespēju atjaunot termiņu.  Padomnieku eksperta grupas un Arbitru eksperta grupas saraksts ir publiski pieejams, un jebkura ICSID procesā iesaistītā puse, konkrēta starptautiska investīciju strīda risināšanai, atbilstoši Konvencijas 29. – 40. pantam, var izvēlēties padomnieku (samierinātāju) vai arbitru no šiem sarakstiem.  Kopš Likuma spēkā stāšanās, pildot Konvencijā noteiktās starptautiskā saistības, Tieslietu ministrija divas reizes ir veikusi potenciālo Padomnieku ekspertu grupas un Arbitru ekspertu grupas kandidātu izvērtēšanas un iecelšanas procesu, kas apstiprināts ar Ministru kabineta 1997. gada 18. septembra rīkojumu Nr. 465 (prot. Nr. 52 37. §) un Ministru kabineta 2014. gada 7. janvāra rīkojumu Nr. 12 (prot. Nr. 1 23. §) "Par Latvijas Republikas pilnvarotajiem pārstāvjiem Ieguldījumu strīdu izšķiršanas starptautiskā centra Administratīvajā padomē, Padomnieku ekspertu grupā un Arbitru ekspertu grupā" (turpmāk – MK rīkojums Nr. 12).  Saskaņā ar MK rīkojuma Nr. 12 2. punktu par Latvijas pilnvaroto pārstāvi ICSID Padomnieku ekspertu grupā tika iecelts toreizējais Latvijas Tirdzniecības un rūpniecības kameras šķīrējtiesas priekšsēdētājs Ziedonis Ūdris. Savukārt par Latvijas pilnvarotajiem pārstāvjiem Arbitru ekspertu grupā tika apstiprināts zvērināts advokāts Andis Auza, zvērināta advokāte Inga Kačevska, zvērināta advokāte Ņujorkā (ASV) un partnere advokātu birojā *Lévy Kaufmann-Kohler* Ženēvā Eva Kalniņa un zvērināts advokāts Mārtiņš Paparinskis.  Latvijas apstiprināto pārstāvju termiņš ICSID Padomnieku ekspertu grupā un Arbitru ekspertu grupā beigsies 2020. gada 24. janvārī.  Atbilstoši Konvencijas 14. panta prasībām dalībvalstu pārstāvjiem ICSID Padomnieku ekspertu grupā un Arbitru ekspertu grupā jābūt personām ar augstām morālām īpašībām, atzītu kompetenci likumdošanas, finanšu un komercdarbības jomā, kā arī tām jābūt personām, kuru kompetence un patstāvīgums lēmumu pieņemšanā nav apšaubāms. Īpašs uzsvars tiek likts uz kompetenci likumdošanas jomā tiem kandidātiem, kuri dalībvalsti pārstāv Arbitru ekspertu grupā. Papildus Konvencijā noteiktajām prasībām, ICSID ir informējis dalībvalstis[[1]](#footnote-1), ka ekspertu grupu kandidātiem ir vēlamas zināšanas un pieredze starptautisko ieguldījumu tiesībās un starptautiskajās publiskajās tiesībās, pieredze un kompetence starptautisko strīdu izšķiršanā, vēlams būt spējai vadīt šķīrējtiesas procedūru un rakstīt nolēmumus vienā vai vairākās ICSID valodās (angļu, franču un spāņu), kā arī spējai veikt tiesvedību maksimāli operatīvi un strādāt koleģiāli.  Tieslietu ministrija ir izvērtējusi līdzšinējos Latvijas pārstāvjus ICSID Padomnieku ekspertu grupā un Arbitru ekspertu grupā un atzīst, ka līdzšinējie Latvijas pārstāvji atbilst iepriekš nosauktajiem kritērijiem, un viņu pilnvaru termiņš, atbilstoši Konvencijas 15. pantam, ir atjaunojams. Ziedonis Ūdris, Inga Kačevska, Eva Kalniņa un Mārtiņš Paparinskis ir apstiprinājuši savu gatavību turpināt darbu attiecīgajās ekspertu grupās.  Ņemot vērā līdzšinējo Latvijas pārstāvju kompetenci, kā arī to, ka viena un tā pati persona var būt par pārstāvi gan ICSID Padomnieku ekspertu grupā, gan Arbitru ekspertu grupā un šādu praksi īsteno arī citas Konvencijas dalībvalstis, Tieslietu ministrija aicina iecelt Ingu Kačevsku, Evu Kalniņu, Mārtiņu Paparinski un Ziedoni Ūdri par Latvijas pārstāvjiem gan ICSID Padomnieku ekspertu grupā, gan ICSID Arbitru ekspertu grupā.  Norādām, ka:   * Zvērināta advokāte *Dr. iur* Inga Kačevska šobrīd ir Latvijā praktizējoša zvērināta advokāte un Latvijas Universitātes Juridiskās fakultātes asociētā profesore. I. Kačevska 2009. gadā tika ievēlēta Karaliskā arbitru institūta Eiropas komitejas valdē. Kopš iecelšanas ICSID Arbitru ekspertu grupā I. Kačevska ir konsultējusi citu valstu institūcijas un pārstāvjus par strīdu risināšanu ICSID. I. Kačevska vairākkārt ir saņēmusi uzaicinājumu tikt ieceltai par šķīrējtiesnesi atsevišķās lietās, ko ir noraidījusi interešu konflikta dēļ; * Eva Kalniņa ir Šveices advokātu biroja *Levy Kaufmann-Kohler* partnere, Latvijas Republikas Starptautisko un Eiropas tiesību neatkarīgo ekspertu padomes locekle, Latvijas pārstāve Pastāvīgajā arbitrāžas tiesā, Starptautisko Advokātu Asociācijas (IBA) ieguldījumu aizsardzības tiesību komitejas biedre, Gruzijas starptautiskā šķīrējtiesas centra (GIAC) padomes locekle. E. Kalniņa ir piedalījusies vismaz 50 starptautisku strīdu izšķiršanā investīciju un komerctiesību jomā. Līdz šim nav bijusi uzaicināta būt par šķīrējtiesnesi nevienā ICSID lietā; * Zvērināts advokāts *Dr. iur.* Mārtiņš Paparinskis ir asociētais profesors Londonas Universitātes koledžā. M. Paparinskis ir Latvijas Republikas Starptautisko un Eiropas tiesību neatkarīgo ekspertu padomes loceklis, Latvijas pārstāvis Pastāvīgajā arbitrāžas tiesā, Akadēmiskā foruma ieguldītāju valstu strīdu risināšanas jautājumos loceklis un Eiropas Drošības un sadarbības organizācijas Tiesas samierinātājs. M. Paparinskim ir liela akadēmiskā un zinātniskā pieredze ieguldījumu aizsardzības tiesībās un ieguldījumu strīdu risināšanā. M. Paparinskis pasniedz lekcijas un kursus Oksfordas universitātē un Londonas Universitātes koledžā jautājumos par starptautisko strīdu risināšanu un starptautiskajām ekonomiskajām tiesībām. Kopš iecelšanas ICSID Arbitru ekspertu grupā M. Paparinskis ir konsultējis valstis, starptautiskās organizācijas un ieguldītājus dažādos ar ICSID praksi saistītos jautājumos. Līdz šim nav bijis uzaicināts būt par šķīrējtiesnesi nevienā ICSID lietā. * Zvērinātam advokātam Ziedonim Ūdrim ir plaša praktiskā pieredze ieguldījumu aizsardzības tiesībās. Viņš ir bijis šķīrējtiesnesis nacionālās un starptautiskās šķīrējtiesās Krievijā, Lietuvā un Igaunijā. Kopš iecelšanas ICSID Padomnieku ekspertu grupā Z. Ūdris nav bijis uzaicināts būt par samierinātāju nevienā ICSID lietā.   Uz ICSID Padomnieku ekspertu grupas un Arbitru ekspertu grupas sarakstu vietām Tieslietu ministrija nerīkoja publisku konkursu, jo tas ir saistīts ar samērā lielu laika un darba resursu ieguldīšanu. Turklāt pilnvarotajiem pārstāvjiem, kas varētu darboties Padomnieku ekspertu grupā un Arbitru ekspertu grupā, tiek izvirzītas augstas prasības, un dalībvalstis ir īpaši aicinātas iecelt par pilnvarotajiem pārstāvjiem augsti kvalificētus kandidātus ar augstu morālo stāju, atbilstošām zināšanām un profesionālo pieredzi. Līdzšinējo Latvijas pārstāvju kompetence atbilst šīm prasībām, tāpēc Tieslietu ministrijas ieskatā viņu pilnvaru termiņš būtu pagarināms.  Ministru kabineta 1994. gada 6. decembra rīkojuma Nr. 527 "Par Latvijas Republikas interešu pārstāvēšanu Starptautiskajā rekonstrukcijas un attīstības bankā" (turpmāk – MK rīkojums Nr. 527) 1. un 2. punkts nosaka, ka Latvijas Republikas pilnvarotais pārstāvis Starptautiskajā rekonstrukcijas un attīstības bankā (turpmāk – Pasaules banka) ir Latvijas Republikas finanšu ministrs, bet pilnvarotā pārstāvja vietnieks – ekonomikas ministrs. Latvijas Republikas pilnvarotie pārstāvji ICSID (kas ir Pasaules Bankas grupā ietilpstoša starptautiskā institūcija) Administratīvajā padomē netiek mainīti un pienākumus turpina pildīt finanšu ministrs un ekonomikas ministrs kā pilnvarotā pārstāvja vietnieks.  Pamatojoties uz MK rīkojumu Nr. 527, un atbilstoši Ministru kabineta rīkojuma projekta 3. punktam, finanšu ministram tiek paredzēts pienākums, kā Latvijas pilnvarniekam Pasaules Bankas grupas institūcijās paziņot Ieguldījumu strīdu izšķiršanas starptautiskā centra Ģenerālsekretariātam par Latvijas izvirzītajiem pilnvarotajiem pārstāvjiem ICSID Padomnieku ekspertu grupā un Arbitru ekspertu grupā.  Ministru kabineta rīkojuma projekts paredz iecelt Latvijas Republikas pilnvarotos pārstāvjus ICSID Arbitru ekspertu grupā un Padomnieku ekspertu grupā, kā arī aktualizēt MK rīkojumu Nr. 12. |
| 3. | | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | | Cita informācija | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas izvirzītie padomnieki un arbitri pārstāvībai ICSID. |
| 2. | | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību. Rīkojuma projekts nemaina nevienai sabiedrības grupai tiesības, pienākumus un veicamās darbības.  Latvijas Republikas pārstāvji ICSID savus pienākumus veiks patstāvīgi, bez administratīvo iestāžu iesaistes vai uzraudzības. Latvijas Republikai nav jāsedz Latvijas Republikas pārstāvju ISCID ikmēneša ceļošanas, uzturēšanās izdevumi, kā arī nav jāmaksā darba alga. |
| 3. | | Administratīvo izmaksu monetārs novērtējums | Latvijas pārstāvju izvirzīšana ICSID Arbitru ekspertu grupā un Padomnieku ekspertu grupā un rīkojuma projekta izpilde nav saistīta ar papildu finanšu līdzekļu nepieciešamību. |
| 4. | | Atbilstības izmaksu monetārs novērtējums | Nav attiecināms. |
| 5. | | Cita informācija | Nav. |
|  | | | |
| **III. Tiesību akta projekta ietekme uz valsts budžetu un pašvaldību budžetiem** | | | |
| Rīkojuma projekts šo jomu neskar. | | | |
|  | | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| Rīkojuma projekts šo jomu neskar. | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Rīkojuma projekts šo jomu neskar. |
| 2. | Citas starptautiskās saistības | 1965. gada 18. marta Konvencija par ieguldījumu strīdu izšķiršanu starp valstīm un citu valstu pilsoņiem |
| 3. | Cita informācija | Nav. |

|  |  |  |
| --- | --- | --- |
| **1. tabula Tiesību akta projekta atbilstība ES tiesību aktiem** | | |
| Rīkojuma projekts šo jomu neskar. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1965. gada 18. marta Konvencija par ieguldījumu strīdu izšķiršanu starp valstīm un citu valstu pilsoņiem | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| Saskaņā ar Konvencijas 13. pantu katra Konvencijas dalībvalsts var nominēt četras personas gan Arbitru ekspertu grupā, gan Padomnieku ekspertu grupā. Lai Latvija varētu nominēt savus pārstāvjus, tie ir jāapstiprina Ministru kabinetā. | Rīkojuma projekts. | Izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par valsts nozīmētu pārstāvju apstiprināšanu tiks publicēta Tieslietu ministrijas mājaslapā, kā arī oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Poiša 67036912

Arta.Poisa@tm.gov.lv

1. <https://icsid.worldbank.org/en/Documents/about/Considerations%20for%20States%20on%20Panel%20Designations-EN%20final.pdf> [↑](#footnote-ref-1)